
U okviru projekta „Akcija zajednice za energetsku tranziciju (CAET) u Bosni i Hercegovini“, koji implementira Deutsche Gesellschaft für Internationale Zusammenarbeit (GIZ) GmbH uz podršku njemačkog Saveznog ministarstva za ekonomsku saradnju i razvoj (BMZ), u saradnji s Opštinom Modriča, Fondom za zaštitu životne sredine i energetsku efikasnost Republike Srpske i zajednicama etažnih vlasnika. Opština Modriča  raspisuje:


JAVNI POZIV
za sufinansiranje energetski efikasne obnove višestambenih zgrada


1. Predmet Javnog poziva

Predmet Javnog poziva je prikupljanje prijava objekata kolektivnog stanovanja za sufinansiranje energetski efikasne obnove višestambenih zgrada u opštini Modriča.

2. Korisnici sredstava koji imaju pravo na podnošenje prijave

Pravo učešća na javnom pozivu imaju objekti kolektivnog stanovanja koji ispunjavaju sljedeće minimalne kriterije prihavtljivosti:

1. Lokacija: Višestambena zgrada mora biti locirana u opštini Modriča.
2. Namjena zgrade: Zgrada mora biti višestambena zgrada sa najmanje 51% neto površine stambene namenjene.
3. Stopa popunjenosti: Višestambena zgrada mora imati minimalno 90% stambenih jedinica u kojima stalno prebivalište imaju vlasnici stanova ili zakupci.
4. Zauzeti stanovi: Višestambena zgrada mora imati najmanje tri (3) nastanjena stana.
5. Visina zgrade: Višestambena zgrada ne smije imati više od deset (10) spratova.
6. Starost zgrade: Višestambena zgrada mora biti stara najmanje petnaest (15) godina ili više. Period se računa od godine izgradnje do godine u kojoj se provodi poziv za podnošenje prijedloga.
7. Kompletnost prijave: Sve tražene informacije i podaci moraju se navesti u obrascu za prijavu.

Osim toga, konstrukcija višestambene zgrade, posebno vanjski zidovi, moraju biti strukturalno čvrsti i stabilni. Ovaj podatak će se provjeriti tokom provedbe energijskih pregleda zgrade, a prije postavljanja termoizolacije. U slučaju da se tokom revizije utvrde konstruktivni problemi koji ne bi omogućili postavljanje toplotne izolacije na vanjske zidove bez značajnih mjera konstruktivnog ojačanja, isti mogu rezultirati diskvalifikacijom prijave i preraspodjelom sredstava na sljedeću zgradu sa najvećim brojem bodova.

3. Uslovi kojima podnosioci prijave moraju udovoljavati

Objekti koji će se uzeti u razmatranje moraju iskazati spremnost za sufinansiranje odabrane mjere energetske efikasnost (dostavljanje potvrde o spremnosti na sufinansiranje projekta) u postotku od 50% od procijenjene vrijednosti investicije mjere.


4. Popis dokumenata koje je potrebno priložiti uz prijavu

Podnosioci prijave dužni su dostaviti:
· [bookmark: _Hlk182668089]popunjen prijavni obrazac za učešće na javnom pozivu za sufinansiranje energetski efikasne obnove višestambenih zgrada (Prilog 1),
· izjava/potvrda o spremnosti na sufinansiranje projekta i saglasnost svih etažnih vlasnika (Prilog 2) (dokaz – akt sa potpisom od strane svih etažnih vlasnika).

5. Osnovni kriteriji odabira

Osnovni kriteriji odabira za općine/grad su:
-  Broj domaćinstava u zgradi koja ispunjava definisane kriterije za rodnu i ekonomsku inkluziju (max. 40 bod) (odnosi se na procenat učešća)
-  Godina izgradnje prijavljenog stambenog objekta (max. 15 bod),
-  Korištenje stambenog prostora (broj m2 prostora po korisniku) (max. 20 bod),
-  Obuhvat mjera poboljšanja energetske efikasnosti (max. 25 bod).

Napomena: Metodologija ocjenjivanja opštih i tehničkih kriterijuma data je u Prilogu 3 ovog Javnog poziva

6. Vrednovanje projekta

Prijedlog raspodjele sredstava daje komisija imenovana od strane načelnika/gradonačelnika.

7. Opšte odredbe

Nakon evaluacije pristiglih prijava, izabrat će se jedna stambena zgrada za subvencioniranje mjera energetske efikasnosti.

Prijave se predaju na adresu: 
Opština Modriča
Vidovdanska broj 1
74480 Modriča
(sa naznakom: „ZA JAVNI POZIV ZA SUFINANSIRANJE ENERGETSKI EFIKASNE OBNOVE VIŠESTAMBENIH ZGRADA – NE OTVARATI")

[bookmark: _GoBack]Rok za podnošenje prijava je 21 dan od dana objavljivanja Javnog poziva. Javni poziv za sufinansiranje energetski efikasne obnove višestambenih zgrada će biti objavljen i na zvaničnoj web stranici Opštine Modriča.

Neblagovremene i nepotpune prijave neće se uzeti u razmatranje.

Prilozi:

Prilog 1 - Prijavni obrazac za učešće na Javnom pozivu za sufinansiranje energetski efikasne obnove višestambenih zgrada,
Prilog 2 – Obrazac potvrde o spremnosti na sufinansiranje projekta
Prilog 3 - Metodologija ocjenjivanja opštih i tehničkih kriterijuma.

